Source: http://www.saare.ee/oigus/Saareoigus.nsf/51c2d0f6a72f0882c2256eb3005db083/c2257674002d6734c225743b00423bcd?OpenDocument
Timestamp: 2013-05-20 06:38:37+00:00

Document:
Määrus: Teehoiukulude hüvitis
Teehoiukulude hüvitis
Määrus number 14
Registreeritud 30.04.2008 15:03:26
Kehtiv alates 01.01.2009
Õigusakti andmed
Dokumendi nr:
Dokumendi id:
KUK-08-0014M
Toomas Takkis, linnavolikogu esimees
Muudab:
Tunnistab kehtetuks:
Kehtetuks tunnistatud:
Kehtetuks tunnistamise alus:
Kuressaare Linnavolikogu Määrus
*muudetud §4 lg 1 25.11.2010
Kuressaare	24. aprill 2008 nr 14
Määrus kehtestatakse Kohaliku omavalitsuse korralduse seaduse § 6 lõike 1 ning Teeseaduse § 32 lõike 1 alusel.
Käesoleva määrusega sätestatakse Kuressaare linna omandis oleva tee või teekaitsevööndi (edaspidi tänav) kahjustamise või risustamise eest teehoiukulude katteks võetava hüvitise (edaspidi hüvitis ) määramise ja arvutamise alused.
(1) Tänava kahjustamine käesoleva määruse mõistes – kui kaevetööde või muude tegevuste tulemusena tuleb teostada tänava taastamiseks ehitus- ja remonttöid.
(2) Tänava risustamine käesoleva määruse mõistes - kui erinevate tegevuste tagajärjel tuleb tänaval teostada heakorra taastamiseks koristustöid.
§ 3. Hüvitis (1) Hüvitist on kohustatud tasuma kõik tänavat kahjustanud või risustanud isikud välja arvatud § 6 nimetatud juhtudel.
(2) Hüvitis määratakse:
1) paigaldatava, remonditava või rajatava liinirajatise või torustiku kaitsevööndi ulatuses kui kahjustatakse tänavat;
2) kuludokumentide alusel kui tänavat kahjustatakse või risustatakse muu käesolevas lõikes nimetamata tegevuse tagajärjel.
(3) Hüvitise suuruse määrab ja menetleb Kuressaare Linnavalitsuse (edaspidi linnavalitsuse) korraldusega moodustatud kaevetööde loakomisjon ühes kaeveloa taotluse menetlemisega või käesoleva paragrahvi lg 2 p 2 alusel. Loakomisjoni töökorra kehtestab linnavalitsus.
(4) Hüvitis tänava kahjustamise eest tasutakse enne kaeveloa väljastamist. Hüvitise maksmine ei vabasta tänava kahjustajat tänava taastamisest kahjustamiseelsesse seisu.
(5) Hüvitis makstakse Kuressaare linna eelarvesse. Hüvitist kasutatakse teehoiukulude katteks.
§ 4. Hüvitise määr
(1)	Hüvitise määr tänava kahjustamise korral on 150 krooni ruutmeeter. (2) Asfaltbetoonkatendi kihi kahjustamise korral lisandub käesoleva paragrahvi lõikes 1 nimetatud hüvitise määrale täiendavalt 180 krooni ruutmeeter.
(3) Hüvitise määr arvutatakse kuludokumentide alusel, kui tänava risustuse likvideerimist ei ole teostanud risustuse tekitaja.
§ 5. Hüvitise arvutamine
(1) Hüvitise suurus saadakse kui hüvitise määr korrutatakse kaitsevööndi või kahjustatud ala pindalaga .
(2) Hüvitise määramise alusdokumendiks on:
1) kaeveloa taotlus;
2) avariitööde akt;
3) muu kahjustamise või risustamise korral kuludokument.
(3) Liinirajatise või torustiku rajamisel on hüvitise arvestamiseks vajaliku ala suuruseks selle kaitsevööndi laius korrutatuna rajatise pikkusega. Kaitsevööndite laiused on määratud vastavalt Eesti Vabariigi õigusaktidele alljärgnevalt:
1) Keskkonnaministri 16.12.2005 määrusega nr 76 “Ühisveevärgi ja –kanalisatsiooni kaitsevööndi ulatus”;
2) Vabariigi Valitsuse 02.07.2002 määrusega nr 213 “Surveseadme kaitsevööndi ulatus”;
3) Majandus- ja kommunikatsiooniministri 19.07.2007 määrusega nr 63 “Elektripaigaldise kaitsevööndi ulatus ja kaitsevööndis tegutsemise kord”;
4) “Elektroonilise side seadusega”.
(4) Täiendav hüvitis määratakse juhul kui kaevetöö tulemusena on kahjustatud suurem ala kui kaeveloas märgitud.
(5) Täiendava hüvitise määrab linnavalitsuse poolt määratud ametiisik ning määratud täiendav hüvitis peab olema tasutud enne kaeveloa lõpetamist.
(6) Hüvitis makstakse linnavalitsuse poolt esitatud arve alusel, sellel märgitud pangakontole ja tähtajaks. Kaevetöö tegemisega seotud hüvitis tuleb tasuda enne kaeveloa väljastamist. Avariilise kaevetöö korral määratakse hüvitis 10 tööpäeva jooksul arvates tegeliku taastatava teekatte pindala selgumisest.
§ 6. Soodustused hüvitise määramisel
(1) Hüvitisest on vabastatud ettevõtted, kes teostavad linna tellimusel või linna eelarvest finantseeritavaid ehitus- või remonditöid ning sellega seonduvaid kaeve- ja hooldustöid.
(2) Hüvitist ei võeta asfaltbetoonkattega teel asfaltbetoonkatendi kahjustamise või risustamise eest juhul, kui see töö on kooskõlas Kuressaare linna teehoiukavaga ning sisaldub 1. veebruariks linnavalitsusele esitatava jooksva aasta kavandatud kaevetööde plaanides.
(3) Soodustust või –vabastust ei anta isikule, kes on soodustuse või vabastuse taotlemisel esitanud valeandmeid või kui on teehoiukulude hüvitise võlgnevus viimase 12 kuu jooksul enne vastava taotluse esitamist kokku rohkem kui 30 päeva vältel.
§ 7. Hüvitise vaidlustamine
Hüvitise määramise ja/või hüvitise suuruse võib vaidlustada vaide esitamise teel 30 päeva jooksul arvates haldusakti teatavakstegemisest. § 8. Määruse rakendamine
Määrus jõustub 1. jaanuaril 2009. a. Toomas Takkis
Kuressaare Linnavolikogu esimees

References: §4
 § 6
 § 32

§ 3
 § 6

§ 4

§ 5

§ 6

§ 7
 § 8